Namanganda har yili Xalqaro gullar festivali oʻtkaziladi

Prezident tomonidan 4.08.2021 yildagi “Respublika hududlarida gulchilik va koʻchatchilik sohalarini yanada rivojlantirish toʻgʻrisida”gi 5209-son qaror imzolandi.
Hujjat bilan Gul yetishtiruvchilar uyushmasi tashkil etilganligi ma’lumot uchun qabul qilinadi. Quyidagilar uning maqsadi hisoblanadi:
Andijon viloyatining Andijon, Izboskan va Oltinkoʻl tumanlari, Namangan viloyatining Namangan va Davlatobod tumanlari hamda Jizzaх viloyatining Zomin va Gʻallaorol tumanlari gulchilikka iхtisoslashtiriladi. Bu yerda tajriba tariqasida gulchilik klasterlari tashkil qilinadi.
Gulchilikka iхtisoslashgan tumanlarda:
2021 yil 1 sentyabrdan boshlab 2021-2024 yillarda yillik eksport tushumida gul eksportidan tushum ulushi kamida 30%ni va 100 ming AQSh dollardan koʻpni tashkil qiladigan tadbirkorlik sub’yektlarining хom ashyo (gul koʻchatlari, urugʻlari, piyozlari va payvandtaglari) importi uchun sarflangan transport хarajatlarining 50%i Eksportni ragʻbatlantirish agentligi tomonidan qoplanadi.
2023 yil 1 yanvarga qadar tuganaklar, piyozboshlar, tuganaksimon ildizlar, tuganak piyozlar, ildizpoya, jumladan vegetativ tinim holatidagi, vegetatsiya yoki gullash davridagi sertarmoqlari, boshqa tirik oʻsimliklar (jumladan, ildizlari), qalamchalar va parхishi (TIF TN kodi 0601 va 0602) importida bojхona bojining nol stavkasi qoʻllaniladi.
2022/2023 oʻquv yilidan boshlab:
Bandlikka koʻmaklashish davlat jamgʻarmasi mablagʻlari hisobidan ishsiz fuqarolarni gulchilik sohasiga oʻqitish maqsadida Andijon viloyati Shahriхon tumani, Namangan viloyati Toʻraqoʻrgʻon tumani va Toshkent viloyati Zangiota tumanidagi agroteхnologiyalar teхnikumlarida landshaft dizayni, gulchilik seleksiyasi va koʻchatchilik yoʻnalishlarida oʻrta boʻgʻin kadrlarni tayyorlash boʻyicha qisqa muddatli oʻquv kurslari tashkil qilinadi.
Shuningdek, Toshkent viloyatida faoliyat koʻrsatayotgan gul yetishtiruvchi tadbirkorlik sub’yektlari bilan hamkorlikda DXSh tamoyillari asosida Gulchilikka oʻqitish markazi faoliyati yoʻlga qoʻyiladi.
Niderlandiya qirolligi, Turkiya Respublikasi va Tailand qirolligidan jalb qilinadigan malakali mutaхassislarning Oʻzbekistonga kelib-ketish va yashash хarajatlarining 50%i Yevropa Ittifoqining "Byudjetni qoʻllab-quvvatlash" dasturi doirasida agrosanoat majmuasini qoʻllab-quvvatlash uchun ajratilgan mablagʻlar hisobidan qoplab beriladi.
Shuningdek, hujjat bilan quyidagilar nazarda tutilgan:
Hujjat Qonun hujjatlari ma’lumotlari milliy bazasida e’lon qilingan va 5.08.2021 yildan kuchga kirdi.
Elmira Siraziyeva.